मगर संघ युके अहिले जुन मजबुत अवस्थामा छ त्यसो हुनुको श्रेय शाखाहरुलाई जान्छ । युकेका विभिन्न स्थानमा स्थापित ११ वटा शाखाको भरपर्दो साथ नमिल्दो हो त मगर संघ युके एउटा सशक्त संस्था हुन सक्दैनथ्यो । मगर संघ केन्द्रले घर खरिद गर्नु त टाढैको कुरा यहाका अन्य संस्थाले गन्ने स्थितिसम्म हुन्नथ्यो । त्यसैले मेरो योजना मगरहरुको बसोबास भएका तर अहिलेसम्म शाखा गठन नभएका स्थानहरुमा शाखा स्थापना गर्ने, पहिलेदेखि नै क्रियाशील रहेका शाखाहरुलाई दरिलो बनाउन सहयोग गर्ने रहेको छ । त्यस्तै, मगरहरुलाई मगर संघको आजिवन सदस्य बनाई संघमा आवद्ध गराउने कार्यलाई निरन्तरता दिइने छ ।
